《跋杨中斋诗词集》
宋代·王义山

江西派已远，后来无闻人。
许大能诗声，来自浙之滨。
奚奴背锦囊，马蹄踏青春。
来派江西诗，风月浩无垠。
翩翩佳公子，皆绮纨其身。
惟君独不然，每恨无书贫。
胸中国子监，所积皆轮囷。
把酒读君诗，一字一精神。
句里带梅香，不涴半点尘。
家本住孤山，和靖与卜邻。
吾闻诗之天，不在巧与新。
纖浓寄淡泊，清峭寓简淳。
古律尤崛奇，可与子建亲。
此诗实兼之，体具众美纯。
载哦长短篇，音节中韶钧。
少游词如诗，二者皆逼真。
再拜卷锦还，愿言宝所珍。

作者简介：王义山（1214——1287），字元高，号稼村，宋初文学大家王禹偁的后裔。富州（今江西丰城）人。精《易》学，善词赋。宋末进士二十四年卒，年七十四。其诗学刘克庄，王士禛《池北偶谈》卷一八讥其为“下劣诗魔，恶道坌出”、“酸腐庸下”。《四库全书总目》谓其“诗文皆沿宋季单弱之习，绝少警策”（卷一六六）。著《稼村类稿》三十卷，有明正德刻本、万历刻本、《四库全书》本。《全宋诗》卷三三五二至三三五四录其诗三卷。文收入《全元文》。事迹见本集卷二九自作墓志铭、《元诗选》二集甲集。